„**Napelemes rendszer telepítése a Szombathelyi OBVI épületére**”

**KEHOP-5.2.11-16-2016-00014**

Kedvezményezett: **Szombathelyi Országos Büntetés-véghajtási Intézet**(9700 Szombathely, Söptei út hrsz: 020/4)

A projekt megvalósítási időszaka: **2017.03.01. – 2018.02.06.**

A szerződött támogatás összege: **249 999 685 Ft**

A támogatás mértéke: **100 %**

A fejlesztéssel érintett ingatlanok (megvalósítási helyszínek):

* **Szombathelyi Büntetés-véghajtási Intézet** (9700 Szombathely, Söptei út hrsz: 020/4)

A Szombathelyi Országos Büntetés Végrehajtási Intézet az Európai Unió támogatásával megvalósuló Széchenyi 2020 Program keretében „Fotovoltaikus rendszerek kialakítása központi költségvetési szervek részére” című pályázati felhívásra benyújtott „Napelemes rendszer telepítése a Szombathelyi OBVI épületére” című pályázata vissza nem térítendő támogatást nyert A támogatás mértéke az elszámolható összköltség 100 % - a, amely 249,9 millió Forint.

A tervezett fejlesztés nagyban hozzájárul a fenntartható energiaellátás megvalósításához, az üvegházhatást okozó gázkibocsátás csökkentéséhez, az ellátásbiztonság garantálásához és az importkiadások csökkentéséhez, továbbá fokozza az ország gazdaságának versenyképességét.

A projekt műszaki tartalma:

A beépítésre kerülő 1.500 db monokristályos napelem táblák összteljesítménye 427,5 kWp. A táblák egyenként 1,0 m x 1,65 m méretűek, állított elrendezésben, 2 sorban, déli irányú tájolással kerülnek telepítésre. Az egyes sorok közötti optimális sortávolságot a benapozási és árnyékvetési sajátosságok, valamint karbantartási, üzemeltetési igények határozták meg. A napelemtáblák közel 9000 m2 területen helyezkedik el, ami körben kerítéssel is védett.

A napelemek elhelyezésére az iparágban rendszeresített, tűzihorganyzott és/vagy horganyzott acél tartószerkezet szolgál. A tartószerkezet alapját talajcsavarok képezik, amelyek a helyi időjárási adottságok, talajmechanikai eredmények függvényében, vagy próbahúzás után kerülnek meghatározott mélységben gépi lefúrásra. A további szerkezeti elemek méretei szintén a helyi adottságok figyelembevételével, tartószerkezeti méretezés során kerülnek meghatározásra.

A napelemek által megtermelt egyenáramú villamos energia inverterek (összesen 14 darab) alkalmazásával alakítható kisfeszültségű váltakozó áramú villamos energiává. Az inverterek összesített AC oldali teljesítménye a minél jobb inverterkapacitás kihasználás miatt **370 kW**. A napelemes kiserőmű által termelt villamos energia a meglévő 0,4 kV-os intézeti villamos hálózatára csatlakozik. A pályázat fontos kitétele volt, hogy a napelemes kiserőmű az áramszolgáltató hálózatára nem táplálhat vissza, ezért ilyen jellegű, un. viszwatt védelem is beépítésre került.

Projekttel kapcsolatos további információk:

Némethy Sándor projektmenedzser

e-mail: nemethy.sandor@bv.gov.hu

tel.: +36 30 548 6181

*A projekt a Kohéziós Alap és Magyarország költségvetése társfinanszírozásában valósul meg.*

